
Magna  dissensio  est  de  epistolis  quae  dicuntur  ad  Cae- 
sareui  senem  de  republica  ordinanda  inter  viros  doctos,  eum 
alii  eas  Sallustianas,  alii  a  rhetore  quodam  esse  scriptas  con- 
tendant.  Ac  primus  quidem  Lud.  Carrio  in  editione  Grnteri 
a.  1607,  eum  ex  magno  grammaticorum  numero  ne  unus  qui., 
dem  epistolas  commemoravi sset,  eas  esse  subditicias  suspicatus 
est.  Tum  vero  Jan.  Douza  in  adnotationibus  eidem  Gruteri 
editionì  additis  epistolas  denuo  Sallustio  tribuit.  Is  autem 
quantopere  epistolarum  dictione  Sallustiana  falsus  esset  ex 
Cortii  editione  (Lips.  1725)  perspicue  apparuit.  Cortius  enim 
scripta  non  esse  genuina  ostendit  ita,  ut  paene  omnes  viri  docti, 
qui  postea  operibus  Sallustii  operam  dederunt,  editionibus  ea 
adicere  nollent.  Orellius  autem  qua  causa  commotus  epistolas 
Sallusti  ceteris  operibus  addiderit,  ipse  in  praefatione  p.  6  his 
verbis  dicit:  Sed  ex  eodem  codice  (Vatic.  3864)  etiam 
Pseudo-Sallustii  ad  Caesarem  epistolas  declama- 
tori alicuiFrontonianosive  antiquario  tribuendas 
propter  banc  unam  rationem  accurate  exprimere 
placuit,  quod  vix  aliam  occasionem  mihi  in  poste- 
rum  oblatum  iri  putabaru,  qua  hoc  quamvis  tenue 
ac  falsimi  latinae  antiquitatis  monumentum  ea 
tandem  forma  ederein,  quam  unam  veram  atque  in- 
tegrano esse  duco.  Praeterea  nuperrime  Jordanus  epistolas 
denuo  una  eum  ceteris  scriptis  Sallusti  edidit  (Berol.  1866). 
Is  autem  paullo  post  libello],  qui  inscribitur  de  suasoriis  ad 
Caesarem  senem  de  republica  (Berol.  1868),  quid  de 
illis  sentiret,  distincte  et  accurate  ostendit:  epistolas  non  a  Sal- 

lustio,  sed  a  rhetore  quodam,  quem  altero  saeculo  p.  Chr. 
fuisse  censet,  esse  composi tas.  CoDtra  Spandavius  (Sallust 
ein  Pamphletist?  Bayreuth  1869)  Sallustio  libros  denuo 
tribuit.  Idem  fere  nuperrime,  ut  praeteream  Burettum,  qui 
piane  ad  Douzae  rediit  sententiam,  Hellwigium  in  dissertatione 
de  genuina  Sallusti  ad  Caesarem  epistola  cumin- 
certi  alicuius  suasoria  iuncta  (Lips.  1873)  iudicasse 
video,  cum  primum  libellum  a  rhetore  quodam  scriptum,  aite- 
rum  Sallustianum  esse  censeat.  Sed  mihi  quidem  falso  omnes 
Sallusti  patrocinium  suscepisse  videntur,  quod  tamen  prius- 
quam  argumentis  exponam,  pauca  praemittam,  quibus  demon- 
strem  alteram  earum  quae  feruntur  epistolarum  non  epistolam, 
sed  orationem  potius  esse  habendam.  Quod  quo  accuratius  in- 
tellegatur,  nonnulla  de  codicibus,  in  quibus  hi  libelli  scripti 
sunt,  dicam. 

Tres  igitur  sunt  codiees,  quibus  epistolae  ad  aetatem 
nostram  pervenerunt:  cod.  Vaticanus  A  3864  saec.  IX,  cod.  B. 
Urbinas  411,  cod.  Vati  e.  C.  3415,  e  quibus  codicem  A  fontem 
esse  duorum  reliquorum,  qui  XV  saeculo  scripti  sunt,  Ior- 
danus  mus.  Rhen.  voi.  18  p.  586  rectissime  exposuit.  In 
hoc  igitur  insunt  Caesaris  de  bello  Gallico  commentarti,  non- 
nulla Aethici,  Plini  epistolae;  tum  orationes  ex  Sallustii  Cati- 
lina  et  Iugurtha  et  ex  historiis  excerptae,  denique  tres  episto- 
lae ex  eiusdem  scriptoris  bellis  totidemque  ex  historiis  sumptae. 
Sunt  autem  epistolae  hae  :  epistola  Catilinae  ad  Catu, 
lum,  Lentuli  ad  Cat  ili  nana,  Scipionis  ad  Micipsam, 
Cn.  Pompei  ad  senatum,  Adherbalis  ad  senatum- 
Mithridatis,  quibuscum  epistolae  ad  Caesarem  coniunctae 
sunt  titulo  praescripto:  Ad  Caesarem  Senem  de  republi- 
ca  in  cip.  felicit.  Altera  autem  epistola  duorum  versiculo- 
rum  spatio  a  priore  seiuncta  non  est  titulo  inscripta ,  sed  manu 
recentiore  subscriptum  est  hoc  unum  verbum:  Explicit. 

Hae  epistolae  et  orationes ,  id  quod  Orellius  primus  recte 
intellexit,  hae  ratione  inter  se  collocatae  sunt,  ut  a  rhetore  quodam 
ad  usum  scholarum  tamquam  chrestomathia  quaedam  conge- 
stae  compositaeque  esse  videantur.  Ex  ilio  enim  incipit,  quod 
non  modo  his  libellis,  sed  etiam  orationibus  et  epistolis  ex  Sai- 

lusti  scriptis  sumptis  in  codice  praepositum  est,  tribus  fontibus 
compositorem  usum  esse  apparet.  Libellos  igitur  illos  hoc  tan- 
tum titulo  inscriptos  fuisse  apparet:  ad  Caesarem  senem  de 
republic  a,  neque  accurate  dictum  esfin  codicibus,  titrum  in- 
ter  orationes  an  epistolas  illi  sint  referendi.  Sed  cum  ab  eclo- 
gario  post  epistolas  ponerentur,  haud  dubie  eos  epistolarum  loco 
esse  habendos  censuit.  Tanien  iam  antiquissimis  temporibus 
eas  esse  orationes  viri  docti  omnino  putavisse  videntur.  Con- 
tra  in  praefatione  editionis  Bipontìnae  illas  non  orationes,  sed 
epistolas  potius  esse  habendas,  perspicue  exponitur.  Iam  vero 
alter  increbruit  error,  quo  etiam  nunc  multi  viri  docti  tenentur 
libros  veras  esse  epistolas.  Sed  bic  quoque  verum  in  medio 
ntum  inveuies.  Recte  enim  iam  Petrus  Ciacconius  intellexit7 
libellorum  priorem  orationem,  alterum  epistolam  habendam  esse. 
Ac  profecto,  si  quis  accuratius  priorem  perlegerit,  facile  intel- 
leget  haec,  quae  leguntur  e.  1,  9  erga  omn'es  magna  me- 
diocri sapientia  huc  vocat,  quae  quisque  optuma 
potest  utei  dicant  potius  amici  esse,  qui  in  contione  Cae- 
sari  suadebat,  quomodo  rempublicam  optime  constitueret,  quam 
eius,  qui  absens  per  litteras  Consilia  daret.  In  altero  autem  libro, 
quamquam  ne  buie  quidem  ulla  inscriptio  aut  subscriptio  adi- 
uncta  est,  tamen  illa,  quae  leguntur  e.  2,  2  derepublica 
tibi  scripsi,  et  e.  12,  1  forsitan  imperator  perlectis 
litteris  desi  de  re  s  sqq.  satis  epistolam  redolere  cognosces. 
Quae  cum  ita  sint  priorem  librum  orationem,  epistolam  alterum 
appellare  mihi  liceat. 

His  igitur  praemissis  ad  rem  ipsam  accedamus.  Atque 
opusculi  mei  duas  esse  volui  partes,  quarum  in  priore  varia  va- 
rii  generis  argumenta  afferam,  in  altera  deinde  parte  dictionem 
eam ,  quae  inest  in  epistolis  illis,  et  Consilia  Caesari  data  con- 
siderabo.  Atque  in  priore  quidem  parte  argumenta  mea  hoc 
ordine  proferam ,  ut  primum  epistolas  iam  a  veteribus  subditi- 
cias  habitas  esse  tribus  argumentis  ostendam,  primum  quod  is 
qui  ebrestomathiam  illam  composuit  Sallusti  nomen  non  adiecit, 
tum  quod  paucis  codicibus  libelli  traditi  sunt,  postremo  quod 
ne  unus  quidem  ex  grammaticis  epistolas  nostras  commemora- 
vit.    Deinde  demonstrabo  epistolas  esse  suasorias  neque  ab  uno 

eodemque  esse  compositas;  tum  ex  ratione  quoque  temporum, 
quae  in  libellis  descripta  sunt,  eos  Sallustio  tribui  non  posse, 
neque  quidquani  in  libris  commemorali  quo  cognosci  possit, 
qua  re  commotus  Sallustius  epistolas  ad  Caesarem  mittere  in 
animum  induxerit,  explicabo;  postea  ex  eo,  quod  auctor  decla- 
mationis  Sallusti  ad  Ciceronem  libellos  nostros  spectavit,  colli- 
gi non  posse  ostendam  illos  esse  genuinos  ;  postremo  opinionem 
eorum  refellam,  qui  Dionem  Cassium  epistolas  respexisse 
censent. 

Primum  igitur  si  quaerimus  quid  eclogarius,  qui  chrestoma- 
thiam  in  codice  Vaticano  scriptam  composuit,  de  epistolarum 
auctore  iudicaverit,  hoc  concedendum  est,  illum,  cum  epistolas 
eis  scriptis,  quae  ex  Sallusti  operibus  erant  sumpta,  adiceret,  in 
ea  opinione  versatum  esse,  ut  epistolas  fortasse  a  Sallustio  esse 
scriptas  putaret.  Sed  quoniam  in  codice  Vaticano  orationibus 
et  epistolis,  quas  a  Sallustio  conscriptas  esse  constabat,  nomen 
Sallusti  praeposuit,  bis  duabus  epistolis  nullum  auctoris  nomen 
addidit,  recte  dixisse  mihi  videor,  iam  illuni  dubitavisse,  num 
libelli  Sallustio  vindicandi  essent.  Accedit  quod  epistolae 
paucissimis  codicibus  traditae  sunt,  genuina  autem  scripta  Sal- 
lusti permultis.  Nam  cum  et  bella  et  bistorias  Sallusti  a  vete- 
ribus  studiosissime  lecta  esse  constet,  ex  eo,  quod  epistolae  illae 
rarissime  sunt  transscriptae,  eas  iam  ab  antiquis  subditicias 
habitas  esse  conicias.  Sed  multo  etiam  maioris  momenti  ar- 
gumentum,  quo  demonstretur  epistolas  non  esse  Sallustianas, 
id  mihi  videtur  esse,  quod  a  nullo  ex  magno  grammaticorum 
numero  umquam  commemoratae  sunt.  Nam  cum  epistolae  illae 
formis  verborum  antiquis  abundent,  expect.es  ab  illis  aut  titu- 
lum  aut  hanc  vel  illam  formam  interdum  afferri.  Quod  cum 
ne  semel  quidem  a  quoquam  factum  esse  videam,  etiam  illi, 
scripta  nostra  non  esse  Sallustiana,  perspicue  putavisse  mihi 
videntur.  Ergo  epistolas  nostras  et  ab  eclogario  et  ab  eis  qui 
Sallusti  libros  transscribebant  et  a  grammaticis  excellenti  illi 
scriptori  rerum  Komanarum  abrogatas  esse  apparet. 

Sequitur  ut  demonstremus,  id  quod  Iordanus  quoque  nuper 
intellexit,  libellos  esse  suasorias  a  rhetore  quodam  compositas. 
Multa  autem  in  utroque  libro  insunt,  quibus  haec  sententia  con- 

firmatur.  Primum  enim  iam  ex  titulo,  quo  epistolae  inscriptae 
sunt,  elucet  eas  a  rhetore  quodam  esse  conscriptas.  Rbetores 
enim  praescribere  solebant,  ut  in  suasoriis  componendis  accu- 
rate discerneretur,  utrum  nobili  an  seni  an  magistratui 
an  patri  an  amico  an  prospere  agenti  an  tristi  sua- 
deretur  (cf.  rhetoris  incerti  praecepta  ab  Halmio  edita  p.  589.) 
Hanc  scholae  regulam  ei,  qui  epistolas  nostras  scripsit,  cum  ad 
Caesaris  nomen  illud  senem  adiceret,  obversatam  esse  puto. 
Rubricatorem  enim  chrestomathiae  illius,  ut  Spandavius  censet, 
secundum  Quintiliani  praeceptum  quoddam  sexum,  dignitatem, 
aetatem  eius ,  cui  suasoriis  Consilia  darentur ,  adicienda  esse 
ratum  (cf.  Quint.  inst.  3,  8?  27),  banc  tituli  formam  libris  prae- 
posuisse  nego,  quoniam,  si  illam  regulam  esset  secutus,  non 
modo  aetatem,  sed  etiam  dignitatem  sexumque  Caesaris  titulo 
addidisset.  Non  minus  haec  sententia  confirmatur  prooemio 
epistolae,  in  quo  leguntur  baec:  scio  ego  quam  difficile 
atque  asperum  sit  consilium  dare  regi  a  ut  impera- 
tori. Formulam  enim  consilii  dandi  formulam  esse  artis 
non  minus  quam  alteram  illam:  deliberatine,  eandemque 
apud  Quintilianum  quoque  inveniri  Jordanus  diligenter  expo- 
suit.  Quod  si  verum  est  —  et  Jordanus  adeo  illud  affirmavit, 
ut  id,  quod  Hellwigius  illi  opponit,  Sallustium  etiam  in  prooe- 
miis  coniurationi  Catilinae  et  bello  Iugurthino  praemissis  incepti 
sui  rationem  eiusque  difficultatem  illustrare,  nemini  probari 
possìt,  cum  boc  loco  non  de  communi  ilio  loco,  sed  de  formula 
consilii  dandi  agatur  —  boc  igitur  si  verum  est,  dubitali 
non  potest,  quin  rbetor  quidam  auctor  sit  librorum  nostrorum. 
Huc  accedit  quod,  ut  illa  epistolarum  nostrarum  praecepta  de 
severis  moribus  omittam,  quae  rbetorem  seniorem,  non  petulan- 
tem  Sallustium  iuvenem  produnt,  etiam  disposinone  utriusque 
libelli  idem  edoecmur.  Rectissime  énim  Iordanus  admonuit, 
partes  dispositionis  et  orationis  et  epistolae  esse  simillimas:  in 
utraque  enim  narratio  exeipit  pi'ooeinium,  quam  explanatio  se- 
quitur  bipertito  distributa.  Quod  genus  suasoriarum  esse  pro- 
prium  ex  Senecae  suasoriis  apparet.  Praeterca  is,  qui  oratio- 
nem  nostrani  scripsit,  Quintiliani  praeceptum  (inst.  3,  8,  15), 
tria  esse  spectanda  in  suadendo  et  dissuadendo,  quid  sit  de 


—    8    — 

quo  deliberetur,  qui  sint,  qui  deliberent,  quis  sit 
qui  suadeat  observavisse  mihi  videtur.  Neglegentia  autem 
rhetoris  factum  est,  ut  id,  quod  secundo  loco  afferri  Quintilia- 
nus  voluerat,  primo  loco,  quod  primo  ponendum  erat,  secundo 
poneret.  Sed  hoc  quidem  mihi  constare  videtur,  nostrum  Quin- 
tiliani  illud  praeceptum  respexisse,  praesertim  cum  verbis  illis, 
quae  suntc.  8,  8  non  peius  videtur  pauca  n  un  e  de  facto 
meo  dissere  re  tertiae  legi  Quintiliani  satisfacere  studeat. 
Quod  autem  Spandavius  dicit,  rlietorem  illud  Quintiliani  (inst. 
3,8,10)  in  suasoria,  etiam  cum  prooemio  utemur, 
breviore  tamen,  et  velut  quodam  capite  tantum  et 
initio  debebimus  esse  contenti  neglexisse,  cum  in  utro- 
que  libello  longo  usus  sit  prooemio,  miror,  quod  hac  ex  re  con- 
cluda eas  non  esse  suasorias.  Nam  reputantes  scriptorem  sum- 
mo  studio  Sallustianum  genus  scribendi  imitatum  esse,  non 
offendemus  in  ea  re,  quod  ille,  cum  Sallustium  scriptis  magna 
prooemia  praeposuisse  videret,  magi  stri  praeceptis  neglectis  ipse 
prooemia  prolixiora  epistolis  illis  addidit 

Neque  id  magni  est  momenti,  quod  Quintilianus ,  quem 
dedita  opera  cum  omnes  scholarum  exercitationes  tum  maxime 
suasoriarum  leges  illustravisse  constat,  nihil  de  suasoriis  epis- 
tolarum  forma  scriptis  commemoravit  :  quo  ex  silentio  Bern- 
hardyus  hist.  litt.  Rom.  p.  745  suo  iure  epistolarum  scriben- 
darum  morem  post  Quintiliani  aetatem  in  usum  scholarum  re- 
ceptum  esse  collegit.  Sed  etiamsi  concedo  banc  consuetudinem 
Quintiliano  mortuo  demum  in  ludis  usitatissimam  fuisse,  tamen 
mihi  persuadere  non  possum  eam  subito  exortam  statim  in  om- 
nes scholas  diffusam  esse.  Sed  hoc  suasoriarum  genus  a  non- 
nullis  ante  Quintiliani  aetatem  esse  tractatum,  post  illius  mor- 
tem  paullatim  in  usum  scholarum  inductum  esse  censeo.  Quid 
quod  certissimum  est  exemplum  Ciceronis,  quem  ad  eundem 
Caesarem  eademque  de  re  epistolam  in  Hispanias  missurum  fu- 
isse constat,  nisi  ab  amicis  prohibitus  esset?  cf.  ad.  Att.  12, 
40,  2;  13,  26,  2;  27,  1,  Sed  Hellwigius  cum  Ciceronem  idem 
fecisse  videat,  per  se  esse  verisimilius  dicit,  Sallustium  Caesari 
liane  misisse  epistolam,  quam  rhetorem  quendam  hoc  genus 
suasoriarum  invenisse.     Quid  autem?    nonne  fieri   aliquando 

potuit,  id  quod  infra  accuratius  exponemus,  ut  rhetor,  cui  Cice- 
ronis  illa  epistola  non  erat  ignota,  discipulis  eandem  rem  Sal- 
tasti, Caesaris  amici,  persona  induta  tractandam  traderet,  iuni- 
ori  sub  orationis,  seniori,  qui  in  litteris  longius  erat  progressùs, 
sub  eadem  epistolae  forma,  quam  Cicero  adhibuerat?  Hac  igi- 
tur  re  non  prohibemur,  quominus  has  epistolas  quae  dicuntur 
esse  suarorias  censeamus. 

Nunc  vero  videamus,  num  aliis  quoque  rationibus  haec 
sententia  confirmetur.  Accedit  igitur  ad  ea,  quae  modo  expo- 
suimus,  etiam  illud,  quod  scriptor  praeceptum  illud  a  C.  Vie- 
tare p.  448.  ed.  Halm.  commendatum,  et  proverbio  uti  non 
ignoto  percommodum  est  et  versiculo  aut  parte 
versus,  spectavisse  videtur.  Invenitur  enim  versiculus  intex- 
tus  in  oratione  C.  1,  2  sed  res  docuit  id  verum  esse, 
quod  in  carminibus  Appius  ait  fabrum  esse  suae 
quemque  fortuna  e.  Praeterea  is,  qui  epistolam  composuit 
nostram,  C.  13,  1  Horatiano  ilio  usus,  o  et  praesidium  et 
dulce  decus  meum,  Caesarem  decus  praesidiumque 
n  o  b  i  s  arìlocutus  est.  Summo  autem  studio  Spandavius  p.  20, 
quocum  Hellwigius  consentit,  auctorem  verba  illa  Horatiana  in 
suum  usum  convertisse  negai  Aliis  enim  locis  allatis,  ubi 
eadem  verba  coniuncta  leguntur,  (e f.  Sali  Jug.  19,  1  postea 
Phoenices-Hipponem,  Hadrumetum  Leptim  alias- 
que  urbes-condidere;  hae  quepars  originibus  suis 
praesidio  aliae  decori  fuerunt  etLucret.  IL  640.prae- 
sidioque  parent  decorique)  ostendere  student  illorum 
verborum  coniunctionem  fuisse  usitatissimam.  Nec  negari  po- 
test,  illa  verba  coniuncta  apud  complures  scriptores  inveniri. 
Sed  cum  Horati  carmina  ab  omnibus  omni  tempore  studiosis- 
sime pertractata  sint,  neque  verba  illa  ab  ullo  alio  scriptore 
nisi  a  nostro,  quantum  scio,  in  allocutione  coniuncta  sint,  sen- 
tentiae  meae  facile  asseutieris,  nostrum  illud  Horatianum,  quod, 
cum  scriberet  epistolam,  animo  eius  obversabatur,  ut  condiret 
sermonem,  in  textum  recepisse.  Eum  enim  consulto  versiculos 
ex  carminibus  poetarum  sumptos  sermoni  intexuisse,  etiam  ex 
eis  verbis,  quae  paullo  post  leguntur  C.  13,  4  per  gentes 
omnes  fama  virtutis  tuae  volitabit,  elucet,  siquidem  ea 

aut  ex  loco  Enniano,  quem  Cicero  affert  disp.  Tusc.  I.  50,  15 
volito  vivus  per  ora  virum  aut  ex  Vergili  Georg.  Ili,  9 
victorque  virum  volitare  per  ora  excerpta  videntur 
esse.  Quamquam  enim  certo  diiudicari  nonpotest,  utri  poetae 
verba  supra  aliata  debeantur,  tamen  id  certe  constat,  quoniam 
rarissime  illud  volitare  ab  aliis  scriptoribus  usurpatum  est 
et  nostrum  idem  atque  Ennium  et  Vergilium  bis  verbis  expri- 
mere  voluisse  videmus,  rbetori  aut  buius  aut  illius  scripta  in 
manibus  fuisse.  Nec  modo  in  versiculis  verbisque  ex  poeta- 
rum  carminibus  sumptis,  sed  etiam  in  locis  communibus  scite- 
que  dictis,  quae  permulta  epistolis  nostris  inspersa  sunt,  rbetor 
deprehenditur.  Sed  cum  Cortius  in  editione  Sallusti  iam  accu- 
ratius  ostenderit,  quas  sententias  noster  ex  Sallusti  scriptis  ge- 
nuinis  petiverit,  eas  tantum  afferam,  quae  ex  aliorum  scripto- 
rum  operibus  videntur  translatae  esse.  Qua  in  re  piane  com- 
probo Jordani  opinionem  dicentis:  Cavendumest,  ne,  si- 
quas  praeter  nostrum  apud  Ciceronem  aliosve  ex- 
stare  viderimus,  ab  hisce  eum  (i.  e.  rhetorem)  trans- 
tulisse  cupidius  statuamus.  Neque  enim  ignorant 
harum  rerum  periti  quasi  per  manus  tradì  solere 
docta  dieta,  ut  veterum  verbis  utar,  a  primisque 
temporibus  propagata  esse  syllogis  illis,  quibus 
ipsa  auctorum  nomina  crebro  et  detracta  et  mutata 
esse  Catonis  Senecae  aliorum  subditiciae  senten- 
tiae  pridem  docuerunt.  Huc  accedit,  quod  in  sebolis 
rhetorum  sententiae  ex  singulorum  scriptorum  libris  excerptae 
saepissime  a  discipulis  adhibitae  sunt,  ita  ut  eorum,  a  quibus 
dieta  illa  orta  erant,  memoria  magis  magisque  exstingueretur. 
Veluti  baec  sententia  in  orai  e.  6,  2  postremo  sapientes 
pacis  causa  bellum  gerunt  a  quonam  sumpta  sit,  cum 
eadem  et  in  Aristoielis  et  in  Ciceronis  et  Corneli  Nepotis  alio- 
rumque  scriptis  inveniatur,  prò  certo  affirmari  non  potest.  Idem 
de  epistolae  e.  13,  7  verbis  vivos  interdum  fortuna  sae- 
pe  invidia  fatigat  iudicandum  est,  quae,  cum  aliis  quoque 
scriptoribus  commnnia  sint,  ex  Quintil.  institut.  III.  2,  21  ex- 
cerpta esse  nego.  Denique  eadem  de  causa  Cortius  quoque 
erravit,  cum  censeat  rhetorem  in  his  verbis  orat.  e.  8,  1  nam 

domum  aut  villam  extruere,  eam  signìs  aulaeis 
alieisque  rebus  operibus  exornare  et  omnia  poti- 
us  quam  semet  visendum  efficere,  id  est  non  divi- 
tias  decori  habere  sed  ipsum  illis  flagitio  esse  illa 
Apulei  de  deo  Socratis  p.  54,  20  Elm.  spectavisse:  villas 
aemulas  urbium  ....  omnia  ornata  praeter  ipsum. 
Nec  minus  quam  Cortius  Spandavius  errat  cum  putat,  nostrum  non 
Apuleium,  sed  Apuleium  potius  hoc  loco  nostrum  imitatum  esse. 

Quamquam  igitur  locos  communes  certo  auctori  vindicare 
vix  licet,  tamen  nonnulli  in  libellis  inveniuntur  loci,  quos  ex 
hoc  aut  ilio  scripto  re  translatos  esse  aperte  demonstrari  potest. 
Veluti  orat.  e.  1,  6  pessumus  quisque  asperrume  rec- 
torem  pati  tur  ex  Senecae  de  ira  libro  e.  37  petita  sunt, 
ubi  eadem  leguntur  verba:  pessimus  quisque  rectorem 
asperrime  pati  tur  (rectorem  praebet  optimus  codex 
Mediolanensis  saec.  IX.,  ceteri  correctorem).  Alteri  enim 
scriptori  alterius  librum  in  manibus  fuisse  ex  magna  verborum 
similitudine  intellegitur.  Cur  autem  credam  nostro  Senecae 
locum  illum  obversatum  esse,  planeque  Spandavii  reiciam  sen- 
tentiam,  qui  nostro,  non  Senecae,  verba  illa  tribuit,  hanc  habeo 
causam,  quod  multo  probabilius  est,  discipulum,  qui  orationem 
nostram  composuit,  ex  Senecae  scriptis  hausisse,  quam  Senecam 
obscuri  cuiusdam  hominis  verba  sua  ferisse.  Seneca  enim 
epistolas  esse  Sallustianas  iudicavisse  credi  non  potest,  quoniam 
grammatici  etiam  omnes,  ut  exposumius,  hanc  sententiam  re- 
pudiaverunt. 

Ex  omnibus  igitur,  quae  adbuc  cliximus,  apparet,  Jorda- 
num  optimo  iure  libros  esse  suasorias  putavisse.  Quaecumque 
enim  Quintilianus  aliique  rhetores  de  eiusmodi  scriptis  compo- 
nendis  praeceperunt,  haec  in  epistolis  observata  esse  videmus. 
Quam  inepte  autem  Sallustio  suasoriae  seenndum  praeceptoris 
regulas  conscriptae  tribuantur,  non  necesse  est  explicare. 

Ad  haec  autem  argimienta,  quae  modo  attulimus,  accedit 
etiam  illud,  quod  duo  libelli,  quamvis  magnaui  iuter  se  simili- 
tudinem  habere  videantur,  tamen  ab  uno  homine  compositi  non 
sunt.  Nam  in  utroque  quidem  idem  fere  inveuitur  dicendi  ge- 
nus,  brevitate  quadam  et  obscuritate  sermouis  conspicumu,  quod 

tamquam  Sallusti  propri um  saepe  a  grammatici®  laudate.  At- 
que  etiam  sententiae  nonnullae,  quae  in  oratione  leguntur,  in  epi- 
stola repetitae  sunt  :  de  quo  Jordanus  de  suas.  p.  31.  dixit,  eaque  re 
commotus  unum  eundemque  scriptorem  et  orationem  et  epistolam 
composuisse  censuit.  Sed  accuratius  inquirenti  multa  discrimina  se 
offerunt.  Nam,  ne  dicam  suasorias  forma,  utsupra  docuimus,  inter 
se  diversas  esse,  etiam  alia  multa  restant,  quae  offendunt.  Quid 
enim  ?  auctor  epistolae  ad  Caesarem  datae  si  aotea  eidem  Con- 
silia dedisset,  nonne  in  epistola  illa,  quoniam  eadem  res  in 
utraque  tractatur,  orationis  mentionem  facere  debuit?  Adde 
quod,  quamquam  complures  in  utroque  libello  sententiae,  ut 
modo  commemoravimus,  congruunt,  tamen  nonnullae  sunt,  quae 
piane  inter  se  pugnant.  Quomodo  enim,  ut  exemplum  affe- 
ram,  intel'eges  in  orationis  capite  quarto  vehementer  reprehendi 
Sullae  icrudelitatem,  clementiam  eiusdem  in  epistolae  capite 
quarto  laudari,  nisi  suasorias  a  duobus  esse  scriptas  concesse- 
ris  ?  Praeterea  Hellwigius  in  dissertatione  supra  aliata  accurate 
ostendit  libros  etiam  copia  verborum,  coniunctionum  structura 
usuque  particularum ,  id  quod  hic  enumerare  longum  est,  ita 
inter  se  differre,  ut  duo  auctores  perspicue  cognoscantur.  Sed 
quod  idem  epistolam,  quae  minus  a  Sallustiano  genere  scri- 
bendi  abhorreat  quam  oratio  genuinam  esse  censet,  mihi  qui- 
dem  falso  iudicasse  videtur.  Quamquam  enim  concedo  episto- 
lam maiore  arte  esse  compositam  quam  orationem,  tamen  prop- 
ter  magnum  numerum  errorum  ac  vitiorum,  quibus,  ut  partim 
iam  docui,  partim  infra  etiam  explicabo,  abundat,  hanc  quoque 
subditieiam  esse  puto.  Non  magis  probo  quod  Hellwigius  ad 
explicandam  similitudinem  duornm  libellorum  dixit,  eum  qui 
orationem  scripsisset  epistolam  imitandam  sibi  proposuisse,  prae- 
sertim  cum  non  intellegatur,  cur  ille  in  orationis,  non  in  episto- 
lae formam  librum  sunna  redegerit.  Quodsi  quaeris  quomodo 
libros,  qui,  quamquam  simillimi  videntur  esse,  tamen  inter  se 
diversissimi  sunt,  exortos  esse  censeam,  respondeo  haec:  Prae- 
fectus  quidam  scholae  oratoriae,  cui  Ciceronis  illud  exemplum 
celeberrimum  obversabatur,  eandem  materiam  tractandam  Sal- 
lusti persona  substituta  discipulis  proposuisse  mihi  videtur,  quo- 
rum is,  qui  in  litteris  iam  plus  profecerat,    epistolae  forma 

utebatur,  qui  minus  profecerat,  orationis.  Eundem  autem,  ut 
rei  difficultatem  minueret,  discipulis  et  dispositionem  et  sen- 
tentias  gravissimas,  quas  Sallustio  tribuerent,  exposuisse 
censeo.  Hoc  igitur  modo  omnes  offensiones,  quas  supra  at- 
tuli,  mea  quidem  sententia,  facile  removentur.  Nec  longe 
aliter  Gerlachium  iudicasse  video  dicentem  in  edit.  maiore  op. 
Sali.  voi.  II.  p.  14  N!am  totius  argumenti  multarum- 
que  sententiarum  similitudo  facit,  utputem,  iuve- 
nes,  qui  eodem  artis  oratoriae  doctore  usi  fuerint, 
certamen  quoddam  ingenii  instituisse,  unde  cog- 
nosceretur,  uter  plus  in  litteris  profecerit. 

Jam  perlustremus  tempora,  quae  ei,  qui  suasorias  nostras 
scripserunt,  respexisse  videntur  —  id  quod  omnes,  qui  ei  rei 
inquirendae  operam  dederunt,  neglexerunt  — ,  ex  quibus  illas 
Sallustianas  esse  non  posse  etiam  magis  apparebit.  Com- 
memorantur  igitur  in  epistolis  tamquam  mortui  Cn.  Papirius 
Carbo,  Cn.  Domitius  Abenobarbus,  M.  Iunius  Brutus,  quorum 
primum  anno  82.  a.  Cbr.  in  Sicilia  Pompei  iussu  interfectum 
esse,  alterum  in  Africa  anno  71.  a.  Olir,  in  proelio  cecidisse, 
tertium  denique  a  servo  quodam  Pompei  necatum  esse  constat. 
Sed  in  vivis  tamquam  etiamtum  timendi  nominantur  M.  Bibu- 
lus,  qui  anno  49.  a.  Cbr.  mortuus  est,  L.  Domitius  Ahenobar- 
bus,  qui  in  pugna  Pharsalica  cecidit,  M.  Cato,  qui  anno  46.  a. 
Cbr.  se  ipse  interfecit,  denique  M.  Favonius,  qui  anno  42.  a. 
Cbr.  decessit.  Àtque  etiam  Pompeium  mortuum  esse  rhetorem 
vomisse  ex  èis  verbis  apparet,  quae  sunt  epist.  e.  3,  1:  quo- 
niam  Cn.  Pompeius  aut  animi  pravitate  aut  quia 
nihil  eo  maluit,  quod  tibi  obesset,  ita  lapsus  est 
sqq.  Àc  profecto,  ea  Consilia  de  republica  constituenda ,  quae 
nostri  Caesari  dant,  huic,  priusquam  Pompeius  piane  devictus 
esset,  dari  non  potuerunt.  Nam  quamquam  res  Caesaris  iam 
ab  initio  belli  prospere  cesserant,  tamen,  quamdiu  Pompeius  ab 
omnibus  optimatibus  copiis  et  pecunia  adiutus  Caesari  fortiter 
resistebat ,  dubium  erat,  uter  victoriam  reportaret,  neque  poterat 
Sallustius,  si  revera  epistolas  scripsisset,  ante  pugnam  Pharsa- 
licam  anno  48.  a.  Cbr.  commissam  et  ante  Pompei  mortem  illas  ad 
Caesarem  mittere.    Quare  equidem  sic  censeo,  rbetoribus,  cum 

suasorias  scriberent.  illud  tempus  obversatum  esse,  quo  Caesar 
in  Hispaniis  cum  Pompei  filiis,  qui  patre  mortuo  in  bello  cum 
eius  adversariis  perseverabant,  anno  46  a.  Chr.  incipiente  di- 
micabat.  Hoc  modo  optime  etiam  verba  illa  iutellegi  existimo, 
quae  leguntur  epist.  e.  2,  2  inter  labore s  militiae  inter- 
que  proelia  victorias  imperium  statui  admonen- 
dum  te  de  negotiis  urbani s,  ex  quibus  Caesarem  bello 
non  piane  quidem  confecto  tamen  iam  victoriis  reportatis  im- 
perium sibi  paravisse,  elucet.  Neque  illud  sententiae  nostrae 
repugnat,  quod  Caesar  a  rhetoribus  et  in  oratione  e.  2,  2  et  in 
epistola  e.  6,  6  et  12,  1  nomine  imperatoris  appellatur.  Nam 
etiamsi  ille  Hispaniis  demum  devictis  hoc  honore  perpetuo  a 
populo  Romano  ornatus  est,  tamen  eum  iam  ante  dictatoris  dig- 
nitatem  receptam  ilio  nomine  vocatum  esse  constat  (cf.  Momm- 
sen.  hist.  Rom.  v.  III.  p.  464).  Quae  cum  ita  sint  Baehrii  quo- 
que sententiam,  quam  in  H.  Litt.  Rom.  explanat,  improbo.  Is 
enim  libellorum  auctores  eum  annum  respexisse  ratus,  quo  Cae- 
sar contraL.  Afranium  et  M.  Petreium,  qui  in  Hispaniis  magno 
Pompei  exercitui  praeerant,  profectus  est  (a.  49  ante  Chr.),  non 
animadvertit,  Caesarem  tura  de  republica  oidinanda  nondum 
cogitare  potuisse.  Videtur  autem  Baehrius  ad  hanc  sententiam 
adductus  esse,  quod  epist.  e.  2,  2  Lentulum,  anni  49  consulem, 
commemoratum  esse  videbat,  namque  tibi  si  id  modo  in 
pectore  consilii  est,  ut  te  ab  inimicorum  impetu 
vindices  quoque  modo  coutra  adversum  conwulem 
beneficia  populi  retineas,  indigna  vi  r  tute  tua  co  gi- 
ta s.  Nec  negari  potcst,  bis  verbis  contra  adversum 
consulem  Lentulum  significali.  Is  enim  minis  sollicita- 
tionibusque  effecit,  ut  Caesar  a  senatn  hostis  patriae  iudi- 
caretur,  nisi  ad  diem  certum  exercitu  dimisso  Gallias  pro- 
vincias  L.  Domitio  Ahenobarbo  et  M  Servilio  Noniano  tra- 
didisset  ;(cf.  Mommsen.  hist.  Rom.  v.  III.  p.  356).  Sed  prop- 
ter  hanc  ipsam  causam,  quod  Lentulo  max  me  suadente  atque 
impellente  bcllum  civile  exortum  esse  nemo  nesciebat,  minime 
mirum  est,  rhetorem  tempora  parum  curantem  eum,  quem  acer- 
bissimum  Caesaris  adversarium  praeter  Pompeium  fuisse  cogno- 
verat,  etiam  anno  46  Caesari  insidias  parantem  sibi  fìnxisse. 

Quid  vero  dicam  de  Hellwigii  sententia,  qui  anno 
51  a,  Chr.  epistolam,  oratioiiem  post  pugnani  Actiacam  com- 
positam  esse  censet?  quod  ille  bis  potissimum  argumentis 
probare  studet  :  Primum  illis  verbis  epist.  e.  3,  1  quae  supra 
attuli,  Lentuluni  consulem  signifìcari  negat,  sed  ex  eis  appa- 
rere  censet  auctorem  dubitavisse,  num  Pompeius  in  numerum 
manifestorurn  Caesaris  inimicorum  referendus  esset.  Sed  iam 
ante  annum  51  simultates  inter  illos  exortas  esse  Sallustio, 
Caesaris  amico,  ignotum  esse  non  potuit,  praesertirn  cum  Iulia, 
Caesaris  fìlia,  Pompei  uxore,  anno  54  mortua  bic  nobilitati  magis- 
que  fa  vere  coepisset  et  consul  anni  51  creatus,  ut  impedi- 
re^ quominus  Caesar  eundem  honorem  peteret,  Metellum  Sci- 
pionem  collegam  sibi  elegisset.  Deinde  cum  memoriae  prodi* 
tum  non  sit  Marcellum,  consulem  anni  51 ,  in  senati!  bellum 
cum  Caesare  gerendum  suasisse,  quo  iure  Hellwigius  illum  esse 
adversarium  consulem  contendat,  non  intellego.  Sed  ea 
potissimum  causa  commotus  tempora  anni  51  in  suasoriis  ficta 
esse  nego,  quod  absurdum  mihi  videtur,  vel  Sallustium  vel 
alium  quendam  Caesari  iam  ante  bellum  exortum  praecepta 
de  republica  costituenda  dedisse.  Praeterea  Hellwigius,  ut 
sententia m  suam  probet,  contendit  de  Bibulo  quasi  de 
praesente  agi.  Is  autem,  inquit,  cum  mense  Martio 
anni  51  ex  senatus  consulto  Syriam  provinciam  ac- 
cepisset,  paullo  post  ili uc  profectus  est.  Sed  si 
modo  diligentius  ea  quae  in  epistola  de  Bibulo  scripta  sunt  le- 
geris  ,  facile  cognosces ,  auctorem  hoc  loco  non  de  ducibus  Poni- 
peianorum,  qui  tum  Romae  versabantur,  sed  omnino  de  prin 
cipibus  illamm  partium  locutum  esse,  neque  curavisse,  utrum 
illi  iam  mortili  essent  an  etiam  in  vivis  essent.  Bibulum  enim 
et  Domitium  iam  anno  47  e  vita  cessisse  supra  docuimus. 

Ex  bis  igitur  quae  modo  dixi  sequitur  tempora,  quibus 
epistola  et  oratio  scripta  esse  finguntur  (nam  in  hae  (iiiidem 
re  nulla  inter  duos  libellos  discrepanza  est),  cadere  in  a.  46  vel 
certe  non  ante  a.  49,  quo  tempore  Sallustius  quadragesimum 
fere  aetatis  annum  agebat,  Unde  iam  certius  apparet  hos  libros 
ab  eo  scribi  non  potuisse.  Nam  haec  sententiarum  inopia  et 
hae  nugae,  quae  in  illis  inveniuntur,  egregio  scriptori  ad  hanc 


—     16     — 

aetatem  provecto,  qui  paucis  annis  post  librum  de  coniuratione 
Catilinae  edidit,  nullo  modo  tribui  possunt.  Iam  vero  pauca 
dicenda  sunt  de  opinione  Hellwigii,  qui  epistolam  certo  quodam 
Consilio  a  Sallustio  ad  Caesarem  scriptam  esse  censet.  Putat 
enim  illum,  cum  T.  Munatius  Plancus  Bursa  et  Q  Pompei us 
Rufus  collegae,  quibuscum  tribunus  plurima  egerat,  simulatque 
tribunatu  se  abdicaverunt;  lege  Pompeia  de  vi  accusati  et  paullo 
post  condemnati  essent,  veritum  fortasse,  ne  ipse  quoque  accu- 
saretur,  hanc  epistolam  primis  anni  51  diebus  ad  Caesarem 
misisse.  Sed  quidnam  litteris  illis  a  Caesare  petere  statuii? 
Dicas  Sallustium,  postquam  epistolis  in  Caesaris  familiaritatem 
se  insinuaverit ,  fidem  illius  implorare  voluisse.  At  Caesarem 
ilio  tempore  nondum  tantum  valuisse;  ut  amicis  praesidium 
magnum  ferre  posset;  inter  omnes  constai  Huc  accediti  quod 
idem,  quamquam  facile  intellexit,  bellum  cum  optimatibus  ne- 
cessario sibi  gerendum  esse ,  tamen  diligenter  prohibere  stude- 
bat,  quominus  huius  belli  auctor  esse  videretur  (cf.  Mommsen. 
List.  Rom.  v.  Ili  p.  351).  Quare  fieri  non  potuit,  quin  Caesar 
molestissime  ferret  ilio  tempore  epistolam  sibi  tradi,  in  qua  iam 
tamquam  totius  reipublicae  moderator  celebrabatur.  Nec  vero 
e  suasoriis  ipsis  colligi  potest,  quid  Sallustius  libris  illis  com- 
ponendis  spectaverit,  ut  Teuffelius  in  Paulii  encycl.  voi,  VI  p. 
700  recte  adnotavit.  Quid  quod  a  moribus  ingenioque  et  Cae- 
saris et  Sallusti  piane  abhorret  illum  ab  hoc,  ut  Victoria  sapi- 
enter  utatur,  admoneri?  Numquam  enim  fieri  potuit  ut  Cae- 
sar, quem  tanta  clementia  ac  benignitate  imperium  tempera  - 
visse  constat,  ut  vel  inimicorum  admirationem  moveret,  consi- 
liis  aliorum ,  quin  etiam  adolescenti s  rerum  civilium  nondum 
satis  periti,  se  regi  pateretur.  Quod  cum  Sallustius,  qui  Cae- 
saris consuetudine  utebatur,  non  ignoraret,  nullo  modo  credi 
potest  eum,  quomodo  respublica  optime  constitueretur,  impera- 
tori praescribere  ausum  esse. 

Restat,  ut  nonnulla  refutemus  argumenta,  quibus  usi  ei, 
qui  Sallustio  has  suasorias  tribuunt,  libellos  esse  genuinos  docere 
student.  Petrus  Ciacconius  igitur  iam  recte  intellexerat ,  sae- 
pius  magnam  intercedere  similitudinem  inter  epistolas  nostras 
et  scripta  illa,  quae  declamationes  Sallusti  in  Ciceronem  Cice- 

ronisque  in  Sallustium  inscribuntur.  Legimtur  enini  epist.  e. 
9,  1  haec:  an  L.  Domiti  magna  vis  est,  quoius  nul- 
lummembrum  aut  flagitioautfacinorevacat.  Lin- 
gua vana,  manus  e  menta  e,  pedes  fugaces,  quae 
honeste  nominari  nequeunt  in  honestissima.  quae 
verba  prorsus  cum  eis  consentiunt,  quae  inveniuntnr  in  oratione 
Sallusti  in  Ciceronem  e.  3,  6  i  ni  ni  o  vero  homo  1  e  v  i  s  s  i- 
miis,  supplex  ininiicis,  contumeliosus,  modo  ha- 
rum  modo  ili  arum  partium,  fidus  nemini,  lcvissi- 
mus  senator,  mercennarius  patronus,  cuius  nulla 
pars  corporis  a  turpitudine  vacat,  lingua  vana, 
manus  rapae  issimae ,  gala  immensa,  pedes  fuga- 
ces, quae  honeste  nominari  non  possunt  inhonestis- 
sima.  Huius  autem  declamationis  Sallusti  in  Ciceronem  cum 
mentio  fiat  apud  Quintilianum  inst.  IV ,  1,  QS,  sequitur  eam 
aut  ante  illius  aetatem  aut  eo  vivo  scriptam  esse.  Quam- 
quam enim  Quintiliani  verba  interpolata  esse  olim  et  alii  et 
Iordanus  de  suasor.  p.  10  credebant,  tamen  iam  sublatam  esse 
eam  dubitationem  puto,  postquam  Halmius  optimi  codicis  Am- 
brosiani auctoritate  usus  illa  restituit.  Eum  igitur  qui  decla- 
mationem  scripsit  locum  epistolae  supra  allatum  imitatum  esse 
recte  demonstravit  Spandavius.  Nam  cum  auctor  declamatio- 
nis illius  non  tam  Sallusti  genus  dicendi  imitari  studeat,  quam 
maledicta  in  Ciceronem  congerere,  omninoque  oratione  utatur 
spinosissima,  loco  nostro  tam  concinnus  verborum  ambitus  est, 
ut  iure  mireris,  cur  ceterae  orationis  partes  non  eadem  subtili- 
tate  diligentiaque  atque  ìlla  periodus  compositae  sint.  Praeter- 
ea  idem  Spandavius  Domitium,  quem,  cum  Corfinium  a  Caesare 
obsessum  defendebat,  ducem  ignavum  et  crudelem  se  praesti- 
tisse  constat,  maiore  iure  ignaviae  crudelitatisque  accusandum 
esse  docuit,  quam  Ciceronem,  cui  una  caedes  illa  Catilinario- 
rum  exprobrari  potest,  quare  dubitari  non  posse,  quin  auctor 
declamationis  illius  Sallusti  in  Ciceronem  suasorias  nostras  in 
manibus  habuisset.  Quod  si  verum  est,  epistolas  quoque,  ex 
quibus  nonnulla  in  declamationem  illam  translata  esse  apparet, 
ante  Quintiliani  aetatem  scriptas  esse  negari  non  potest.  lllud 
tamen  ex  bac  re  minime  sequitur,  ut  auctor  declamationis  epi- 

stolas  re  vera  a  Sallustio  scriptas  esse  iudicaverit.  Iinmo,  cum 
libelli  nostri  paucis  noti  fuisse  videantur,  et  epistolas  et  decla- 
mationem  illam  in  imius  eiusdemque  rh  etori  s  schola  scriptas 
esse  persuasimi  mihi  habeo.  Facile  igitur  fieri  potuit,  ut  illae  in 
manus  auctoris  declamationis  inciderent.  Cui  sententiae  ubi 
assensus  eris,  etiam  id,  quod  Spandavius  opponit,  rhetores 
Augusti  aetate  ex  aliorum  scriptis  totos  locos  aut  singulas  sen- 
tentias  mutuari  dubitavisse,  facile  refutabis,  quoniam  eiusdem 
scholae  oratoriae  discipuli  utique  sibi  permissum  habuisse  vi- 
dentur,  id  quod  praeceptoribus  non  licebat,  sententias  ex  socii 
scriptis  sumptas  in  suum  usum  convertere. 

Iam  vero  idem  Spandavius,  ut  suasorias  nostras  Sallusti- 
anas  esse  affìrmet,  Cassiuni  Dionem  quoque  illas  imitatum  esse 
ostendere  studet.  Qua  de  causa  piane  Rogerii  Vilmannsii  sen- 
tentiam  probat,  qui  in  dissertatione  de  fontibus  et  aucto- 
ritate  Cassii  Dionis,  Berol.  1835  p.  9.  consilium  illud, 
quod  in  Dionis  1.  52,  33.  Augusto  a  Maecenate  tribuitur,  ex 
epistola  nostra  sumptum  esse  demonstravit.  Leguntur  autem 
apud  Dionem  haec:  rag  fctproi  yvcófiag  avrcov  firj  cpaveQÓq, 
oócu  ys  xcà  èrnoxéipscog  dxQi^sdréQag  òiovrai,  óiajivv&dvov, 
iva  (ir]  roig  jiqoì]xovGl  6<pa>v  ècpsjzófisvoi  xarozvSóc  jtagQrjCcdgsó- 
&cu}  dXXsg  yQafCftazsTayQacpofiévag  olgdvrògfzóvog  ìvxvyòv,  vjisq 
xov  fi?]ósvì  aXXtp  èxórjZovg  avrovg  yiyvzGfrai,  svfrécog  avzàg  dna* 
Xeicpsaóat  xéXevs.  In  epistola  autem  inveniuntur  haec:  Igitur 
duabus  rebus  confirmari  posse  senatum  puto,  si 
numero  auctus  per  tabellam  sententiam  feret.  Ta- 
bella obtentui  erit,  quo  magis  animo  libero  fa  ce  re 
audeat,  in  multitudine  et  praesi  dii  plus  et  usus 
ampli  or  est.  Quamquam  autem  Iordanus  de  suas.  p.  9  u- 
sum  iudiciorum  his  ver  bis  nullo  modo  tangi,  iramo 
ipsa  iudicia  publica  de  capite  et  de  honore  penes 
populum  fuisse  recte  exposuit,  tamen  Spandavius  in  sua  sen- 
tenza perseverat  eo  maxime  nisus,  quod  eaedem  consilii  cau- 
sae  a  Dione  atque  a  nostro  afferuntur.  Sed  nìhil  est,  cur  mi- 
remur,  hanc  similitudinem  inter  illos  extare.  Quicumque  enim 
illis  temporibus,  quae  in  suasoriis  describuntur ,  rempublicam 
capessebat  aut  accurate  res  tunc  gestas  noverat,  quoniam  summa 

largitione  ignaviaque  omnes  ordines  corrupti  erant,  nullo  alio 
modo  saluti  civitatis  prospici  posse  intellegere  debebat,  ni  si 
aucto  senatorum  numero  per  tabellas  in  contionibus  sententia 
ferretur.  Huc  accedit,  quod  neque  ex  reliquis  Maecenatis  ora- 
tionis  partibus  neque  ex  Agrippae,  quae  antecedit,  apparet, 
Dioni  epistolas  nostras  ignotas  non  fuisse.  Quod  porro  Span- 
da vius  Dionem  (cf.  1.  43,  9)  etiam  declamationem  Ciceronis  in 
Sallustium  (cf.  e.  7)  specta visse  docet,  etiamsi  illum  hanc  no- 
visse  concedo,  tamen  non  intellego,  quo  iure  inde  colligat  eidem 
suasorias  quoque  notas  fuisse. 

In  priore  igitur  huius  opusculi  parte  hoc  demonstrasse 
mihi  videor,  libellos,  de  qui  bus  agimus,  iam  a  veteribus  subdi- 
ticios  habitos  esse,  in  suasoriarum  loco  esse  ponendos,  a  duo- 
bus  auctoribus  scriptos  esse,  temporum,  consiliorum  institutorum- 
que  ratione  a  Sallustio  abhorrere,  a  Cassio  Dione  non  esse  ex- 
pressos.  Iam  ad  alteram  partem  disputationis  nostrae  transea- 
mus ,  in  qua  singulis  locis  suasoriarum  pertractatis  illas  non 
esse  Salustianas  etiam  accuratius  ostendam.  Sed  priusquam 
ad  hanc  rem  aggrediar,  quo  tempore  rhetores,  quibus  libelli 
nostri  tribuendi  sunt,  vixisse  censeam,  paucis  explicabo. 

Itaque  cum  uterque  liber,  ut  supra  dixi,  ante  Quintiliani 
aetatem  scriptus  sit,  saepius  autem,  sicut  postea  exponam,  rhe- 
tores instituta  quaedam  et  leges  Augusti  respexerint,  conceden- 
dum  est  neque  ante  pugnam  Actiacam  neque  multo  post  mor- 
tem  Augusti  libros  scribi  potuisse.  Non  minus  certum  esse 
puto  eos  anno  54  p.  Chr. ,  quo  anno  Nero  imperium  suscepit, 
non  esse  inferiores.  Neque  nimium  illud  antiquitatis  studium, 
quod  in  obsoletis  verborum  formis  et  vetere  orthographia  con- 
spicitur,  ab  hac  aetate  alienum  est.  Plurimas  eius  generis  for- 
mas  composuit  Spandavius  p.  8 — 11,  qui  maximum  earum  nu- 
merum  Caesaris  aetate  in  usu  fuisse,  quasdam  vero  ne  ab  Au- 
gusti quidem  tempore  abhorrere  recte  adnotavit.  Neque  tamen 
inde  equi  mihi  videtur,  ut  suasoriae  iam  ilio  tempore  scriptae 
siny  Sed  rhetores,  quibus  mandatum  erat  ut  Sallusti  persona 
sud  ituta  suasorias  componerent,  formas  illa  aetate  tritas,  quae 
illiei  non  ignotae  erant,  ut  quam  maxime  Sallusti  sermonem 
imitarentur,  consulto  adhibuerunt.    Idem  autem  a  Frontoniano 

quodam,  cui  olim  Iordanus  utrumque  libellum  tribuerat,  fieri 
non  potuisse,  quin  interdum  sui  temporis  formas  in  dictionem 
immisceret ,  Spandavius  recte  adnotavit.  Quod  cum  Iordanus 
ipse  intellexisse  videatur,  postea  rhetores  sub  Flaviis  vixisse 
contendit  (cf.  Hermae  voi.  L  p.  232).  Sed  hoc  quoque  tempore 
rhetores  usum  loquendi  aetatis  iam  dudum  praeteritae  vix  ita 
perspectum  habere  potuerunt,  ut  ne  semel  quidem  in  his  formis 
adhibendis  errarent.  Quamquam  igitur  accurate  definiri  non 
potest,  quo  anno  scriptae  sint  suasoriae  nostrae,  tamen  illud 
constare  mihi  videtur,  eas  ad  antiqua  tempora  pertinere  nec 
post  Neronis  imperium  scriptos  esse. 

Nunc  accedamus  ad  alteram  partem  huius  opusculi,  in 
qua,  ut  iam  diximus,  singulis  locis  suasoriarum  examinatis 
et  propter  dictionem,  quae  a  Sallusti  scribendi  genere  interdum 
piane  abhorret,  et  propter  Consilia  Caesari  data  illas  Sallustio 
tribui  non  posse  demonstrabimus. 

In  prooemio  igitur  rhetor,  qui  orationem  scripsit,  Caesa- 
rem  adhortatur,  ut  id,  quod  Victoria  assecutus  sit,  pacis  artibus 
firmare  studeat.  Sed  iam  hic  verba  prò  vero  antea  obti- 
nebat  suspecta  sunt.  Quamquam  enim  obtinendi  ver  bum  in- 
terdum intransitive  usurpatum  est,  tamen  apud  Sallustium  ille 
usus  non  invenitur.  Videtur  autem  rhetor  illud  quod  epist.  e. 
12,  7  legitur,  namque  mihi  prò  vero  constat,  neglegen- 
tius  in  suum  usum  convertisse.  Quod  vero  Spandavius  censet. 
Apuleium  de  mag,  1,  1:  certus  equidem  eram  proque 
vero  obtinebam,  locum  nostrum  imitatum  esse,  prorsus  im- 
probabile est.  Expectares  enim  Apuleium  quoque,  si  hunc  lo- 
cum expressisset ,  obtinet  impersonaliter  dictum  recepturum 
fuisse,  praesertim  cum  prò  eo  quod  addidit  certus  sum  facile 
ponere  posset  formam multo  usitatiorem  certum  est.  Praeter- 
ea  verba,  quae  paullo  post  leguntur:  per  mortales  avide 
cupiuntur,  offensionem  habent.  Rhetor  enim,  cum  Sallustium 
frequentius  liberiusque  per  praeposìtionem  usurpasse  videret, 
et  hoc  loco  et  epist.  e.  1,  6,  ubi  primum  Caesarem  in  rebus  ad- 
versis  maiorem  quam  in  secundis  se  praebuisse  ostendit,  deinde 
his  verbis  pergit:  sed  per  ceteros  mortaleis  illa  res 
clarior  est,  quod  prius  defessi  sunt  homines  lau- 

dando  atque  admirando  munificentiam  tuam  quam 
tu  in  faciundo,  quae  gloria  digna  essent,  audac- 
ter  idem  vocabulum  usurpavit.  Deinde  quae  leguntur  e.  1,  2 
tantum  alios  praegressus,  per  translationem  insolenter 
posita,  Sallustiana  haberi  non  posse,  per  se  patet.  —  Multo 
magis  autem  baec  e.  1,  3  ceterum  ut  fabricata  sic  vir- 
tute  parta  quam  magna  industria  haberei  decet,  a 
Sallusti  dicendi  genere  abhorrent.  Nusquam  enim  apud 
Sallustium  particulam  quam  cum  positivo  adieetivi  coniunc- 
tam  invenies,  quamquam  non  ignoro,  hanc  consuetudinem  coti- 
diani  sermonis  iam  aetate  Ciceronis,  qui  ipse  interdum  negle- 
gentius  ea  usus  est  (cf.  in  Veri*.  III.  88,  206  et  IV.  25,  56), 
vulgatam  fuisse,  a  Suetonio  autem  aliisque  posterioris  aetatis 
scriptoribus  maximopere  frequentatam  esse. 

Sed  etiamsi  videmus  rbetores  qui  libellos  nostros  scripse- 
runt,  interdum  Sallusti  vestigia  reliquisse,  tamen  negandum  est, 
eos  tam  imperitos  Sallusti  imitatores  se  praestitisse,  quam  Cor- 
tius  saepius  volebat.  Errasse  enim  Cortium,  cum  orat.  e.  1,  6 
at  contra  id  eniti  decet  utiquam  optumis  imperi- 
tes  barbare  dictum  esse  censeret  eniti  contra  aliquid, 
Iordanus  de  suas.  p.  25.  satis  explicavit.  Hoc  enim  loco  vocem 
contra  non  prò  praepositione,  sed  prò  adverbio  esse  babendam, 
praeterea  eniti  cum  ab  aliis  scriptoribus  tum  a  Cicerone  cum 
accusativo  obiecti  coniungi  (cf.  Cic,  epist.  ad.  famil.  9,  13,  4; 
ad  Attic.  16,  6,  2),  nunc  inter  omnes  constat. 

Ex  sermone  vulgari  mihi  fluxisse  videntur  quae  e.  1,  8 
teguntur  in  codice  Vaticano  multo  multoque  asperius 
est,  in  editionibus  antiquis  falso  scripta  suntita,  quod  multo 
maius  multoque  asperius  est.  Nam  cum  formula  illa 
multo  multoque  Augusti  aetate  nondum  in  usu  fuerit,  sed 
maxime  a  Frontone  (cf.  Front,  ed.  Nab.  p.  24.  multo  mul- 
toque longior,  p.  102  multo  multoque  amplius,  p.214 
multo  multoque  diligentiam  magis  periculis  obno- 
xiam  esse)  et  antea  a  Valerio  Maximo,  sicut  demonstravit 
C.  F.  W.  Muellerus  annal.  philolog.  v.  XCIII.  p.  49,  usurpata 
sit,  Iordanus,  qui  a  Frontoniano  quodam  libros  nostros  scriptos 
esse  voluit,  recte  iudicavisse  videri  potest.     Sed  quoniam  aliis 

causis,  quas  supra  attuli  prohibemur  quominus  hanc  probemus 
sententiam,  sermonem  vulgareni  et  similitudinem  aliorum  for- 
mularum  veluti  longe  longeque,  nimium  niiuiumque, 
magis  magisque,  secutum  esse  rhetorem  putabimus. 

Postquam  rhetor  in  narratione  partes  Pompeianas  et  rerum 
novarum  studiosos,  qui  spe  praemii  decepti  a  Caesare  defecerant, 
graviter  vitupera vit,  ad  priorem  partem  orationis,  in  qua  de 
bello  componendo  agitur,  transit.  Qua  in  re  quid  perversa 
verborum  compositone,  quae  est  e.  3,  1,  significare  voluerit, 
non  intellego.  Legitur  autem  sic:  Igitur,  quoniam  tibi 
victori  de  bello  atque  pace  agitandum  est,  hoc  uti 
civiliter  deponas;  i Ila  ut  quam  iustissima  et  diu- 
turna sit,  de  te  ipso  primum,  qui  ea  compositurus 
es,  quid  optimum  factu  sit  existima.  Deinde  illud 
maxime  agit  rhetor,  utCaesarem  hortetur  ne  crudelitate  utatur 
in  adversarios.  Qua  de  causa  exemplis  allatis  eorum,  qui  pri- 
ore tempore  crudeles  se  praestiterant,  e.  4, 1  his  verbis  pergit  : 
An  i Ila  quae  paullo  ante  hoc  bellum  in  Cn.  Pompe- 
ium  victoriamque  Sullanam  increpabantur  obli- 
vio  interfecit,  Domitium  Carbonem,  Brutum,  alios 
item  non  armatos  neque  in  proelio  belli  iure,  sed 
postea  supplices  per  summum  scelus  interfectos, 
plebem  Romanam  in  villa  publica  pecorismodo  con- 
sci s  s  a  m  ?  Quem  locum  a  nonnullis  viris  doctis  in  dubitationem 
vocatum  esse  video.  Sed  iam  Iordanus  de  suas.  p.  14,  Grono- 
vium,  qui  vv.  vi  ctoriamque  Sullanam  delevit,  et  Cortium, 
qui  in  C.  Marium  victoriamque  Sullanam  scribendum 
esse  existimavit,  oleum  et  operam  perdidisse  ostendit.  Nam 
et  Sullam  et  Pompeium  summa  severitate  crudelitateque  in  ad- 
versarios esse  usos,  non  modo  ex  Valeri  Maximi  testimoniis  (cf. 
9,  2,  1  et  6,  2,  8)  sed  etiam  ex  Livi  librorum  88  et  89  perio- 
chis  elucet  (cf.  Drumann.  hist.  Rom.  v.  IL  p.  467).  Quare  rhe- 
tor facile  eorum  facinora  Caesari  in  memoriam  revocare  potuit, 
nec  falso  fortasse  Hellwigius  iudicat,  cum  et  totam  sententiae 
formam  et  singula  verba  Valeri  Maximi  narrationi  similia  esse 
ratus  nostrum  ex  eodem  fonte  atque  illum  hausisse  putat. 

C.  4,  2  eheu  quam  Illa  occulta  civium  funera 

et  repentinae  caedes,  in  parentum  aut  liberorum 
sinum  fuga  mulierum  et  puerorum,  vastatio  domu- 
um  ante  partam  a  te  victoriam  saeva  atque  crude- 
li a  erat.  Particulam  quam  neque  a  Sallustio  neque  ab  ullo 
bono  scriptore  tam  longe  ab  adiectivo,  ad  quod  pertinet,  remo- 
tam  invenies.  Nec  minus  homoeoteleuti  figura  in  parentum 
aut  liberorum  sinum  fuga  mulierum  aut  puerorum 
mihi  displicet,  quam  frustra  nonnulli  coniectura  removere  stu- 
dent.  Nam  quod  Helwigius  scripsit,  occulta  civili m  fune- 
ra,  repentinae  caedes  in  parentum  aut  liberorum 
sinu,  fuga  sqq.  probari  nequit,  quoniam  rhetor  mea  quidem 
sententia  chiasmi  figura  usus  vocem  puerorum  ad  paren- 
tum, mulierum,  quod  vocabulum  posuit  prò  matrum,  ad 
liberorum  pertinere  voluit.  Ergo  haec  verborum  compositio 
Sallustio  utique  abroganda  est.  —  Haud  dubie  etiam  ea  quae 
legunturc.  4,  4  quoque  modo  in  belli  administratione 
scorta  aut  convivia  exercuerint  nonnulli  valde  offen- 
dunt.  Nam  etiamsi  concedendum  est  formulam  illam  scorta 
aut  convivia  exercere  usitatam fuisse,  tanien,  cum  in  co- 
moediis  Plautinis  tantum  inveniatur  —  miror  enim  Iordanum, 
quod  ea,  quae  in  Plauti  Amphitr.  v.  288  leguntur:  haec  nox 
scitast  exercendo  scorto  conducto  male  cum  loco  no- 
stro congruere  negat,  —  maxime  sermonis  cotidiani  propria  fu- 
isse  videtur.  Eum  usum  igitur  secutus  scriptor,  cum  Sallns- 
tiumgratiam,  inimicitias,  discordias,  simultates  ex- 
e  r  e  e  r  e  scripsisse  videret,  illa  posuisse  videtur. 

Non  minus  altera  orationis  pars,  quae  Consilia  Caesari  de 
republica  constituenda  data  complectitur ,  erroribus  ac  vitiis 
gravissimis  laborat.  Intellegi  omnino  non  possunt  quae  legun- 
c.  57  1  de  pace  firmanda  quoniam  tuque  et  omnis 
tui  agatis,  primum  id  quae  so  considera  de  quo  con- 
sulta s:  ita  bonis  malisque  dimotis  patenti  via  ad 
veruni  perges.  Quid  enim  hoc  sibi  velit  id  considera  de 
quoconsultas  non  perspicitur.  Inter  Consilia  autem  Cae- 
sari a  rhetore  data  illud  auimadverteiidum  est,  quod  est  e.  5,  7. 
tollendus  est  fenerator  in  posterum.  Cimi  enim  Cae- 
8arem  ipsum  de  beli,  civ    III,  1  legem  de  modo  credendi  possi- 


—    24    — 

dendique  intra  Italiani  commemoravi sse  videret,  consilium  quod  ad 
legemillam  spectabat,  ut  optime  reipublicae  consulere  videretur, 
sibi  afferendum  esse  putavit.  Neque  alia  ratione  consilium  illud, 
quod  legitur  e.  7,  2  intellegendum  est:  igitur  provideas 
oportet  uti  plebs  largitionibus  et  pubi i co  frumento 
corrupta  habeat  negotia  sua,  quibus  ab  malo  pu- 
blico  detineatur;  iuventus  probitati  et  industriae, 
non  sumptibus  at  que  di  viti  is  studeat.  Id  ita  eve- 
niet;  si  pecuniae,  quae  maxima  omnium  pernicies  est; 
usum  atque  decus  dempseris.  Nam  hoc  quoque  consilium 
ad  institutum  quoddam  Caesaris  referendum  est,  quem  lege 
Clodia  sublata  numerimi  eorum,  qui  e  publico  frumentum  acci- 
perent,  minuisse  constat  (cf.  Cass.  Dion,  43,  21.,  Suet.  lui.  41). 
Praeterea  formula  illa  a uctib us  augure,  7,4:  qua  eque  res 
populos  nationesve  magnis  auctibus  auxissent, 
suasoriam  esse  subditiciam  confirmat.  Haec  locutio  enim  raris- 
sime apud  scriptores  Romanos  invenitur,  in  Sallusti  autem 
scriptis  nusquam  extat  :  legitur  enim  semel  apud  Livium 
29,  27,  3  et  apud  Frontonem  de  feriis  Alsensibus  p,  226 
edit.  Nab. 

Sed  non  solum  Caesaris  ipsius,  verum  etiam  Augusti  in- 
stituta  rhetorem  in  consiliis  dandis  respexisse  apparere  mibi 
videtur  ex  bis  verbis,  e.  8,  4  ad  hoc  provi  de  ndura  est 
sibi,  quonam  modoltalia  atque  provinciae  tutiores 
tint:  id  quod  factu  haud  obscurum  est.  Nam  idem 
omnia  vastant,  suas  deserendo  domus  et  per  in- 
iuriam  al  iena  s  occupando.  Item  ne,  uti  adhuc,  mili- 
tia  iniusta  aut  inaequalis  sit,  cum  alii  triginta? 
pars  nullum  stipendium  facient.  Quorum  consiliorum 
alterum  utrum  ad  poenas  facinorum  auctas  (cf  Suet.  Caes  e.  42) 
pertineat,  an  ad  vastatas  a  piratis  regiones  maritimas  an  ad  expul- 
sos  a  veteranis  bellis  civilibus  possessores,  Iordanus  de  suas.  p.  15 
dubitat:  equidem  ad  nihil  eorum  pertinere  puto,  sed  rhetor  bellum, 
quod  Caesar  cum  Pompeio  gesserat,  spectavisse  mibi  videtur. 
Quod  enim  bellis  civilibus  fieri  solet ,  ut  summa  crudelitas  a 
civibus  in  cives  exerceatur,  ut  victores  victos  possessione  deiici- 
ant,   id  certe   etiam  bello   ilio  evenisse    per    se  patet.    Atqui 

non  statim  Pompeio  devicto  omnes  eiusmodi  iniurias  compo- 
sitas  esse ,  verisimile  est  :  quare  rhetor  iure  Caesarem ,  ut  ci- 
vitati  pacem  otiumque  restitueret,  adhortatus  est.  Qua  in 
sententia  quam  eleganter  verba  Italia  atque  provinciae 
opposita,  quam  inepte  factu  baud  obscurum  dictuni  sit, 
Cortius  iam  satis  explicavit.  In  altero  vero  Consilio  suasoriae 
auctor  institutum  quoddam  Augusti  respexisse  videtur.  Nam 
cum  a  Caesaris  militibus  vix  unquam  seditio  mota  sit,  ex  illius 
vita  exemplum  petere  non  potuit.  Multo  igitur  verisimilius  est, 
eum  inaequalem  militiam,  quam  dicit,  propterea  finxisse;  quod 
Augusto  imperatore  milites  tam  aegre  ferebant  longa  stipendi- 
orum  tempora,  ut  ille  ad  animos  mitigandos  eis,  qui  ultra  mo- 
dum  legitimum  merere  vellent,  praemia  proponeret. 

Nunc  accedamus  ad  epistolam,  quam,  ut  iam  supra  dixi- 
mus,  Hellwigius  genuinam  esse  contendit.  Sed  in  hac  quoque 
multa  esse  quae  a  Sallustiano  genere  dicendi  abhorrent,  singulis 
quibusdam  locis  tractatis  apparebit.  Ut  igitur  leviora  praeter- 
roittam,  gravius  est,  quod  e.  1,  6  praepositio  per  inepte  posita 
est.  Quo  de  loco  supra  iam  dixi.  Deinde  e.  3,  1  tela  in  ma» 
nus  iacere  insolenter  dictum  esse  ipse  Hellwigius  concedit, 
neque  puto  illud  libertate  quadam  a  Sallustio  in  translationibus 
adbibita  defendi  posse.  Quod  autem  praeterea  Hellwigius 
affert,  bis  verbis  aptissime  socordiam  vel  potius  dementiam 
Pompei  describi,  tam  longe  repetitum  est,  ut  aegre  intel- 
legatur. 

Multas  difficultates  interpretibus  praebuerunt  baec  quae 
e.  4,  1  in  codice  Vaticano  scripta  sunt  ita  :  L.  Sullae,  cui 
omnia  in  victori a  lege  belli  licuerunt,  tametsi 
supplicio  bostiumpartis  suas  muniri  intellegebat, 
tamen  paucis  in  te  rfectis  ceteros  beneficio  quam 
metu  reti  nere  maluit.  Atberculem  catonem  1.  do- 
mitio  ceterisque  eiusdem  factionis  quadraginta 
senatores,  multi  praeterea  cum  spe  adolescentes 
sicutei  bostiae  mactati  sunt.  In  bis  verbis  a  the  re  u- 
lem  catonem  1.  domi  ti  o  esse  corrupta,  nemo  non  intellegit. 
Sed  quod  olim  Aldus  scripserat  at  bercule  nunc  cum  Ca- 
tone L.   D  orni  t io   recte  nunc  ab   omnibus  reicitur.     Ncque 

enim  fieri  potuit,  ut  is  qui  Pompei anorum  crudelitatem  vitupe- 
rare sibi  proposuisset  horum  ipsorum  mortem  persequeretur. 
Praeclare  autem  nuper  Mommsenus  locum  sanavit,  scribens 
at  hercule  a.  M.  Catone,  L.  Domitio  ceterisque;  qua 
enim  emendatione  connexus  sententiarum  optime  restituitur. 
Postquam  enim  ab  initio  tertii  capitis  rhetor  Caesarem  adhor- 
tatus  est,  ut  oppressa  nobilitate,  cui  summa  omnium  rerum  po- 
testas  a  Pompeio  tradita  esset,  voluntati  plebis  obsequeretur, 
iam  convicia  ingeruntur  optimatibus:  eos  in  iudiciis  dominari 
summamque  impudentiam  prae  se  ferre.  Nulla  seditione  tot 
familias  illustres  esse  eversas,  quot  ab  illis  perditae  sint;  ne 
Sullam  quidem,  quamquam  illi  iure  belli  licuerit,  tanta  crudeli- 
tate  usum  esse,  sed  paucis  interfectis  ceteros  beneficio  quam 
metu  retinere  maluisse.  Hoc  loco  igitur  quam  crudeles  L.  Domitius 
et  Cato  se  praestiterint  commemorat.  Sed  quam  inepte,  quam 
indigne  Sallustio  nomen  Catonis,  cuius  manus  usque  ad  ul- 
timum  diem  puras  a  civili  sanguine  fuisse  ex  Senecae 
suasoriis  II,  6,  2  constat,  cum  L.  Domitio  Ahenobarbo  coniun- 
gatur,  quem  maxime  in  Caesaris  amicos  saevisse  scimus  (cf. 
Cic.  ad  Att  11,  6,  2.,  ad  famil.  6,  21,  1.,  Suet.  Ner.  2),  nemo 
non  inttellegit. 

Alia  offensioest  in  his  e.  5,  6:  haec  igitur  multitudo 
primum  malis  moribus  imbuta,  deinde  in  artis  vi- 
tasque  varias  dispalata  nullo  modo  inter  secongru- 
ens,  parummihi  quidem  idonea  videtur  ad  capesse  n- 
dam  rempublicam.  Quamquam  enim  pai  and  i  verbumapud 
Sallustium  quater  reperitur,  tamen  d  i  s  p  a  1  a  r  i  neque  Sallustius 
neque  quisquam  omnino  praeter  Cornelium  Nepotem  Lys.  e.  1 
et  Hann.  e.  5.  dixit  Sed  is  quidem  propria  vi  verbum  pesuit: 
translatae  significationis,  quae  hoc  loco  illi  verbo  tributa  est, 
nullum  aliud  exemplum  extat.  Quare  [cavendum  est  ne  cum 
Hellwigio  insolentissimum  usum  Sallustio  obtrudamus. 

Quoniam  supraostendimus  eum,  qui  orationem  composuit, 
Augusti  instituta  ante  oculos  Imbuisse,  quae  Caesari  commen- 
daret,  epistolae  quoque  auctorem  idem  fecisse  verbis  illis  edo- 
cemur,  quae  sunt  e.  5,  7  ceterum  additis  novis  civibus 
magna   me  spes  tenet  fore   ut  omnes  expergiscan- 

tur  ad  libertatem.  Quippe  cura  illis  libertatis  re- 
tinendae  tum  his  servitutis  amittendae  cura  orie- 
tur.  Hos  ego  censeo  permixtos  cum  veteribus  novos 
in  coloniis  constituas:  ita  et  res  militaris  opulen- 
tior  erit  et  plebs  bonis  negotiis  impedita  malum 
publicum  fa  cere  desine  t.  Quo  in  Consilio  epistolam  mi- 
nus  diligenter  legenti  Caesaris  ipsius  factum  scriptori  obver- 
satum  esse  videri  potest.  Illum  enim  Suetonius  Caes.  e.  42 
narrat  octoginta  milia  civium  Romanorum  in  transmarinas  co- 
lonias  distribuisse.  Sed  haec  cum  verbis  supra  allatis  nullo 
modo  conciliari  posse  Iordanus  recte  intellexit.  Multo  igitur 
probabilius  est,  rhetorem  veteranos,  qui  ab  Augusto  in  coloniis 
ad  veteres  possessores  adscripti  sunt,  respexisse.  Ac  firmari 
ea  sententia  his  maxime  verbis  videtur:  ita  res  militaris 
opulentior  erit.  Itaque  cum id ,  quod  ab  Augusto  reipubli- 
cae  saluberrime  institutum  erat,  iam  Caesaris  aetate  utilissimum 
fuisse  iudicaret,  eiusmodi  consilium  Caesari  facile  dare  potuit. 
C.  7,  1  hostem  adversum  deprimere  Iordanus  recte  in 
suspicionem  vocavit.  Quamquam  enim  vox  deprimendi  bis 
extat  apud  Sallustium,  Cai  55,  3  et  bist.  1,  60  (D),  tamen  et 
his  locis  et  apud  Livium  36,  6,  nam  tam  no  scendi  in 
praesentia  quam  deprimendi  hostis  causa,  alio  sensu 
usurpata  est.  Neque  defendi  potest  formula  quae  invenitur 
e.  7,  4  magis  aut  minus  natura  et  e.  7,  10  neque  de 
capite  neque  de  honore  ex  copiis  quisquam  magis 
aut  minus  iudicaverit.  Nam,  ut  omittam  in  genuinis  Sal- 
lusti  scriptis  eam  dictionem  non  inveniri  Handius  Tursell.  Ili 
p.  570  ostendit,  magis  aut  minus  prò  plus  minusve  ante 
Plinium  maiorem  a  nullo  esse  dictum. 

De  Catone  rhetor  e  9,  3  haec  scribit  unius  tamen  M. 
Catonis  ingenium  versutum  loquax  callidum 
haud  contemno.  Parantur  haec  disciplina  Grae- 
corum.  Sed  virtus,  vigilantia,  labor  apud  Graecos 
nulla  sunt.  Cum  enim  laudatio  Catonis,  quae  legitur  apud 
Sallustium  Cat.  e.  54.,  ei  non  ignota  esset,  non  potuit  virtutibus 
illius  obtrectare.  Sed  obtrectatoris  more  nominibus  quam  hu- 
millimis  usus  eas  enumerat.    Maxime  autem  verbis  sed  virtus, 

vigilantia,  labor  apud  Graecos  nulla  sunt  rhetor  pro- 
ditur.  Sallustius  certe ,  qui  littoras  Graecas  studiosissime  trac- 
tavit;  adeo  illas  contemnere  non  potuit. 

Ad  ea  verba,  quae  ex  cotidiano  sermone  a  rhetoribus 
sumpta  sunt,  accedit  etiam  illud  multipliciter,  quodc.  10,5 
legimus.  Recte  enim  id  non  videri  ante  Quintilianum  dictum 
a  quoquam  Iordanus  de  suas.  p.  29  docuit.  Postquam  e.  10 
rhetor  ad  suas  res  ineptissime  digressus  est  sequitur  altera 
epistolae  pars,  quae  est  de  senatu.  Primum  autem  rhetor  e. 
11,  5  Caesarem,  ut  aucto  senatorum  numero  per  tabellas  sen- 
tentiae  ferrentur,  his  verbis  adhortatur:  Igitur  duabus  re- 
bus confirmari  posse  senatum  puto:  si  numero  auc- 
tus  per  tabellam  sententiam  feret.  Tabella  obten- 
tui  erit,  quo  magis  animo  libero  facere  audeat:  in 
multitudine  et  praesidii  plus  et  usus  amplior  est. 
Ecce  consilium  inutilissimum  !  Quis  enim  est,  qui  ignoret  sena- 
torum numerum  a  Caesare  esse  auctum?  Denuo  igitur  rhetor 
ipsius  Caesaris  institutum  Caesari  commendat.  Dubitari  autem 
potest,  quodnam  exemplum  spectans,  ut  sententiae  per  tabellam 
ferrentur,  suaserit.  Iam  Plini  aetate  in  senatu  tabellarum  usum  obti- 
nuisse  ex  epistola  ad  Messium  Maximum  III,  20  apparet,  ubi  haec 
leguntur:  Meministine  te  saepe  legisse,  quantas  con- 
tiones  excitaritlex  tabellariaquantamque  ipsi  lato- 
ri vel  gloriae  vel  reprehensionis  attulerit?  At  nunc 
in  senatu  si  ne  ulla  dissensione  hoc  idem  ut  opti- 
mum placuit:  omnes  comitiorum  die  postulaverunt. 
Excesseramus  sane  manifestis  il  li  s  apertisque  suf- 
fragi is  licentiam  contionum.  Sed  cum  supra  satis  ex- 
posuerimus  suasorias  post  annum  54  p.  Chi*,  non  compositas 
esse,  rhetor  aliunde  hoc  consilium  petivisse  videtur.  Ac  pro- 
fecto,  complura  alia  invenies,  quae  illi  exemplum  praebere  po- 
terant.  Nam  septimo  urbis  saeculo  hunc  iudiciorum  morem 
legibus  tabellariis  sancitum  fuisse,  inter  omnes  constai  Huc 
accedit,  quod  in  collegi  is  sacerdotum  etiam  cooptatio  hoc  modo 
facta  est.  Praeterea  in  municipiis  decuriones  locum  sepultu- 
rae  publicum  per  tabellam  decreverunt.  Quare  cum  multa  es- 
sent  instituta,  quae  spectare  rhetor  poterat,  probandum  non  est 


quod  Spandavius  censet,  scriptorem ,  cum  omnium  fere  sena- 
torum  aere  alieno  obrutorum  sententias  a  creditorum  arbitrio 
pendere  videret,  suo  ipsius  ingenio  hunc  sente ntiarum  ferenda- 
rum  modum  protulisse ,  quo  mala  illa  propulsaret.  Nam  cum 
multae  et  paene  pueriles  sententiae  in  libellis  nostris  invernan- 
te, cumque  rhetores  in  consiliìs  dandis  semper  instituta  aut 
Caesaris  aut  Augusti  respexerint,  nihil  obstat,  quominus  episto- 
lae  auctorem  hac  quoque  in  re,  cum  iudiciorum  ordinem  mu- 
tandum  Caesari  commendaret,  idem  fecisse  putemus.  Quis  autem 
mos  ex  eis,  quos  supra  attuli,  scriptori  obversatus  sit ,  certo 
dici  non  potest.  Maxime  tamen  verisimile  est,  rhetorem,  cum 
Ciceronianum  illud,  de  leg.  Ili,  15,  34  omnem  auctorita- 
tem  optimatium  tabellariam  legem  abstulisse  no- 
vi sset,  banc  iudiciorum  consuetudinem  legibus  tabellariis  intro- 
ductam  respexisse. 

In  his  quae  leguntur  e.  11,6  cum  paucis  senato  ri  is, 
quos  ad dit amenta  factionis  habent  illud  addita- 
mentum  sumptum  est  ex  Cic.  p.  Sest  31,  68  Ligus  addita- 
ne entum  inimicorum  meorum.  Nam  ut  omittam  liane 
vocem  rarissime  a  scriptoribus  Latinis  usurpatam  esse,  non 
modo  hoc  loco  sed  etiam  paullo  ante  e.  9,  4  eadem  vox  inso- 
lentii dieta  invenitur:  unde  colligi  posse  videtur  locum  quen- 
dam  alius  scriptori s  rhetori  obversatum  esse. 

In  ultimo  epistolae  capite  figura  prosopopoeiae  maxime 
offendit.  Quam  figuram  cum  rhetor  a  Cicerone  aliquoties  summa 
cum  arte  usurpatam  esse  videret  (cf.  Cic.  in  Catil.  I,  e.  7  et 
e.  11),  tamquam  lumen  libello  suo  addendum  sibi  putavit.  Sed 
cum  Cicero  patriam  cum  Catilina  seque  ipso  egregie  faciat  collo  - 
quentem,  rhetor  formulàe  illius  Sallustianae  patria  atque  pa- 
rentes  male  memor  hisce  verbis  figuram  illam  introducit: 
Quodsi  tecum  patria  atque  parentes  possent  loqui, 
scilicet  haec  tibi  dicerent.  Tum  vero  pergit  ita  :  0  Cae- 
sar,  nos  te  geniumus  fortissumi  viri,  in  optuma 
urbe,  decus  praesidiumque  nobis,  hostibus  terro- 
rem.  Quae  multis  laboribus  et  periculis  ceperamus, 
ea  tibi  nascenti  cum  anima  simul  tradidimus,  pa- 
triam  maximam    in   terris,  domum  familiamque    in 

patria  carissumam  e.  q.  s:  quod  ineptissime  a  Caesaris 
parentibus  dictum  esse  apparet.  Spandavius  quidem  et  Hell- 
wigius  ita  haec  defendere  student,  ut  Sallustium,  quem  episto- 
lam  nostrani  scripsisse  putant,  adolescentem  non  Ciceronis  sed 
Graecorum  vestigia  secutum  esse  contendant.  Sed  cum  exempla 
Ciceroniana  supra  aliata  longe  celeberrima  fuisse  e  Quintiliani 
laudibus  eluceat,  multo  verisimilius  haec  potius  quam  graeca 
exempla  hoc  loco  expressa  esse.  Praeterea  ipsa  imitatio  tam 
rudis  est  tamque  Sallusti  ingenio  indigna,  ut  valde  mirer,  quod 
viri  illi  docti  tantam  inscitiam  scriptori  clarissimo  tribuunt. 

Natus  sum  Oscarus  Hartung  Frosae  Anhaltinorum  die 
XIX  m.  Octobr.  a.  MDCCCIL,  patre  Fri  clerico,  matre  Rosalia 
e  gente  Etzrodtiana.  Fidei  addictus  sum  evangelicae.  Littera- 
rum  elementis  in  patrio  oppido  imbutus  per  decem  annos  gym- 
nasium  Servestanum  frequentavi,  ubi  Fridericus  Hammer  et 
Franciscus  Kindscher  maxime  me  ad  studia antiquitatis  trac- 
tanda  incitaverunt.  Unde  in  universitatem  Halensem  me  con- 
tuli, ubi  per  septem  semestria  scholis  interfui.  Bernhardyi, 
Keilii,  Zacheri,  Erdmanni,  Haymii,  Duemmleri,  Droy- 
seni,  Beyschlaggii.  Atque  sodalis  fui  seminarii  philologici 
regii.    Praeterea  Zacheri  societati  theodiscae  interfui. 

Omnibus  quos  nominavi  viris  illustrissimis  et  doctissimis, 
optime  de  me  meritis,  maximas  semper  gratias  habebo. 


Sententiae  controversae. 


Sopii.  Ant.  v.  557  lego  : 

nccXàg  6v   {itv  Ool,  freoig   ó'éyò  tàónovv  cpQovetv. 

IL 

Sali.  Catil.  22,  2  legendum  est: 

inde  cum  post    exsecrationem  omnes   degu- 

stavissent aperuisse  consilinm  suum, 

atque  eo  tìictitailt  fecisse,  quo  e.  q.  s. 

III. 

Hor.   Ep.  1,  5,   12     Bentleius  recte  scripsit: 

quo  mihi  fortunam,  si  non  conceditur  uti: 

IV. 

In  gymnasiis  lectiones  Graecae  augendae  sunt,  Latinae 
minuendae. 

V. 

Sallustius   conili rationem   Catilinariam  non    eo   Consilio 
scripsit,  ut  Caesarem  defenderet. 

